CELEX: E2014P0018
Language: lv
Date: 2014-09-04 00:00:00
Title: Héraðsdómur Reykjavíkur 2014. gada 4. septembra lūgums EBTA Tiesai sniegt konsultatīvu atzinumu lietā Wow air ehf./Samkeppniseftirlitið (Islandes konkurences iestāde) Isavia ohf. un Icelandair ehf. (Lieta E-18/14)

15.1.2015   
            
            
               LV
            
            
               Eiropas Savienības Oficiālais Vēstnesis
            
            
               C 11/16
            
         
      Héraðsdómur Reykjavíkur2014. gada 4. septembra lūgums EBTA Tiesai sniegt konsultatīvu atzinumu lietā Wow air ehf./Samkeppniseftirlitið (Islandes konkurences iestāde) Isavia ohf. un Icelandair ehf.
   (Lieta E-18/14)
   (2015/C 11/06)
   Ar 2014. gada 4. septembra vēstuli, kuru EBTA Tiesas kanceleja saņēma 2014. gada 4. septembrī, Héraðsdómur Reykjavíkur (Reikjavīkas apgabaltiesa, Islande) EBTA Tiesai iesniedza lūgumu sniegt konsultatīvo atzinumu lietā Wow air ehf./Samkeppniseftirlitið (Islandes konkurences iestāde), Isavia ohf un Icelandair ehf. par šādiem jautājumiem:
   
               1.
            
            
               Vai Padomes 1993. gada 18. janvāra Regula (EEK) Nr. 95/93 par kopīgiem noteikumiem attiecībā uz laika nišu piešķiršanu Kopienas lidostās uzliek dalībvalstīm pienākumu nodrošināt, ka saskaņā ar regulas noteikumiem ieceltajam koordinatoram attiecībā uz viņa uzdevumu izpildi ir piešķirtas neatkarīgas administratīvās pilnvaras saskaņā ar valsts tiesību aktiem dalībvalsts izpildvaras ietvaros? Vai arī dalībvalstij ir rīcības brīvība izlemt par koordinatora statusu saskaņā ar valsts tiesību aktiem?
            
         
               2.
            
            
               Vai Regulas (EEK) Nr. 95/93 8. panta 7. un 8. punkta norādījumos par to, kā izskatīt sūdzības par laika nišu piešķiršanu, tiek pieņemts, ka visas sūdzības, ieskaitot sūdzības, kas balstītas uz konkurences apsvērumiem, tiks pakļautas tajos noteiktajai procedūrai, vai arī regulas preambulas 15. apsvērums ir saprotams tā, ka regula ir jāpiemēro, neskarot Līguma konkurences noteikumus un jo īpaši 85. un 86. pantu tā, lai sūdzības, kas balstītas uz konkurences apsvērumiem, būtu pakļautas tikai konkurences iestāžu jurisdikcijai attiecīgajā dalībvalstī un tādēļ ir jāiesniedz tieši tām?
            
         
               3.
            
            
               Vai, ja dalībvalsts konkurences iestāde sniedz norādījumus, balstoties uz valsts konkurences tiesību aktiem un ar atsauci uz Regulu (EEK) Nr. 95/93, ar nolūku sekmēt konkurenci, atbilstoši regulai tiek pieņemts, ka šie norādījumi tiks sniegti lidostas pārvaldes iestādei / kompetentajai iestādei vai arī šie norādījumi jāsniedz koordinatoram?